Transindex - Marokkói férfi akart robbantani kedden Brüsszelben
Marokkói férfi akart robbantani kedden Brüsszelben
2017. június 21. 12:46, utolsó frissítés: 13:36
Egy 36 éves marokkói állampolgárságú férfi volt a kedd esti brüsszeli merényletkísérlet elkövetõje, aki nem szerepel szélsõségesként a rendõrség nyilvántartásában - tudatta szerdán Eric Van Der Sypt, a belga szövetségi ügyészség szóvivõje.
Sajtótájékoztatóján a szóvivõ arról számolt be, hogy a biztonsági erõk által a brüsszeli központi pályaudvaron agyonlõtt férfinél nem találtak fegyvereket, és a korábbi hírekkel ellentétben nem viselt robbanómellényt sem, "csak" egy robbanóanyagokkal és szögekkel megpakolt táska volt nála, amelyet megpróbált felrobbantani.
A tettes lakását éjszaka átkutatták a belga fõváros Molenbeek negyedében.
Charles Michel kormányfõ kiemelte, hogy a merényletkísérlet tragikus véget érhetett volna, ha az elkövetõnél lévõ pokolgép "rendesen" felrobban, és ha nincsenek "résen" a közelben járõrözõ katonák. (mti)
Terrortámadást hiúsítottak meg kedd este Brüsszelben
12 perce Theresa May június 7-én távozik a miniszterelnöki posztról